Asia Cup: ಶ್ರೀಲಂಕಾದಲ್ಲಿ ರಾಜಕೀಯ ಬಿಕ್ಕಟ್ಟು, ಏಷ್ಯಾಕಪ್ ಆತಿಥ್ಯಕ್ಕೆ ಇಕ್ಕಟ್ಟು, ಆತಿಥ್ಯದ ಬಗ್ಗೆ ಭಾರತದ ಪಟ್ಟು ಅದೇಕೋ ಶ್ರೀಲಂಕಾ Srilanka ಮತ್ತು ಏಷ್ಯಾಕಪ್ಗೆ Asia Cup ಹೊಂದಾಣಿಕೆಯಾಗುತ್ತಿಲ್ಲ. ಏಷ್ಯಾಕಪ್ ಆತಿಥ್ಯದ ವಿಷಯ ಶುರುವಾದಗಿನಿಂದ ದೇಶದ ಸ್ಥಿತಿ ಅಧೋಗತಿಯಾಗಗಿದೆ. ಸಸ್ಯ ರಾಜಕೀಯ ದಂಗೆಯಿಂದ ಲಂಕಾ ದಹನವಾಗುತ್ತಿದೆ. ಏಷ್ಯಾಕಪ್ ಆತಿಥ್ಯಕ್ಕೂ ಇತಿಶ್ರೀ ಹಾಡುವ ಸಾಧ್ಯತೆ ಹೆಚ್ಚಿದೆ. ಯಾಕಂದರೆ ದೇಶ ಈ ಸ್ಥಿತಿಯಲ್ಲಿದ್ದರೆ ಏಷ್ಯಾಕಪ್ ಆಯೋಜನೆ ಮಾಡುವುದು ಶ್ರೀಲಂಕಾದ ಪಾಲಿಗೆ ಸವಾಲಾಗಲಿದೆ. ಶ್ರೀಲಂಕಾದ ಆರ್ಥಿಕ ಪರಿಸ್ಥಿತಿ ವಿರುದ್ಧ ರಾಜಕೀಯ ದಂಗೆಯಾಗಿದೆ. ಇದು ಕ್ರೀಡಾಲೋಕದ ಮೇಳೆ ಪರಿಣಾಮ ಬೀರುವ ಸಾಧ್ಯತೆ ಇದೆ. ಶ್ರೀಲಂಕಾ ಈ ಬಾರಿಯ ಏಷ್ಯಾಕಪ್ ಕ್ರಿಕೆಟ್ ಟೂರ್ನಿಗೆ ಆತಿಥ್ಯ ನೀಡಬೇಕಿತ್ತು. ಆಗಸ್ಟ್ 27 ರಿಂದ ಸೆಪ್ಟಂಬರ್ 11ರ ತನಕ ಟೂರ್ನಿ ನಡೆಸಲು ಪ್ಲಾನ್ ಆಗಿದೆ. ಆದರೆ ದ್ವೀಪರಾಷ್ಟ್ರದ ಬೆಳವಣಿಗೆಯಿಂದ ಹಾಗೂ ಭದ್ರತಾ ಕಾರಣದಿಂದ ಟೂರ್ನಿ ರದ್ದಾಗುವ ಸಾಧ್ಯತೆ ಬಗ್ಗೆ ವರದಿಯಾಗಿದೆ. ಏಷ್ಯಾಕಪ್ನಲ್ಲಿ ಶ್ರೀಲಂಕಾದ ಜೊತೆ ಭಾರತ India, ಪಾಕಿಸ್ತಾನ Pakistan. ಬಾಂಗ್ಲದೇಶ Bangladesh ಮತ್ತು ಅಫ್ಘಾನಿಸ್ತಾನ Afganistan ತಂಡಗಳು ಆಡಲಿವೆ. ಶ್ರೀಲಂಕಾ ಆತಿಥ್ಯ ನೀಡದೇ ಇದ್ದರೆ ಮುಂದಿನ ಆತಿಥ್ಯ ಯಾರ ಪಾಲಾಗುತ್ತದೆ ಅನ್ನುವುದು ಕುತೂಹಲಕಾರಿಯಾಗಿದೆ. ಬಾಂಗ್ಲಾದೇಶ ಕಳೆದ ಬಾರಿ ಏಷ್ಯಾಕಪ್ಗೆ ಆತಿಥ್ಯ ನೀಡಿತ್ತು. ಹೀಗಾಗಿ ಆ ದೇಶ ಮತ್ತೆ ಆತಿಥ್ಯಕ್ಕೆ ಒಪ್ಪಿಕೊಳ್ಳುವುದು ಕಷ್ಟ. ಮತ್ತೊಂದೆಡೆ ಬಾಂಗ್ಲಾದ ಆರ್ಥಿಕ ಪರಿಸ್ಥಿತಿಯೂ ಹೇಳಿಕೊಳ್ಳುವಷ್ಟು ಉತ್ತಮವಾಗಿಲ್ಲ. ಅಫ್ಘಾನಿಸ್ತಾನದಲ್ಲ ಟೂರ್ನಿ ನಡೆಸಲು ಸಾಧ್ಯವಿಲ್ಲ. ತಾಲಿಬಾಲ್ ಆಡಳಿತ ಇರುವಲ್ಲಿ ಟೂರ್ನಿ ನಡೆಸಿದರೆ ಯಾವ ತಂಡವೂ ಆಡಲಾರದು. ಇನ್ನು ಪಾಕಿಸ್ತಾನ ಏಷ್ಯಾಕಪ್ ಆತಿಥ್ಯಕ್ಕೆ ತುದಿಗಾಲಲ್ಲಿ ನಿಂತಿದೆ. ಆದರೆ ಭಾರತ ಒಪ್ಪುವುದಿಲ್ಲ. ಕಟ್ಟಕಡೆಯದಾಗಿ ಭಾರತ ಆತಿಥ್ಯ ನೀಡಬೇಕು ಅನ್ನುವ ಲೆಕ್ಕಾಚಾರದಲ್ಲಿದ್ದರೂ ಪಾಕ್ ಭಾರತಕ್ಕೆ ಬರಲು ಹಿಂದೇಟು ಹಾಕಬಹುದು. ಏಷ್ಯಾಕಪ್ ಆತಿಥ್ಯವನ್ನು ನ್ಯೂಟ್ರಲ್ ಸ್ಥಳದಲ್ಲಿ ಮಾಡುವ ಬಗ್ಗೆಯೂ ಚಿಂತೆ ಇದೆ. ಸಿಂಗಪೂರ ಈ ಬಗ್ಗೆ ಹೆಚ್ಚು ಉತ್ಸಾಹ ಹೊಂದಿದೆ. ಆದರೆ ಅಲ್ಲಿನ ಮೈದಾನದ ವ್ಯವಸ್ಥೆಗಳು ಅಷ್ಟಾಗಿ ಸರಿ ಇಲ್ಲ. ಇನ್ನೊಂದಡೆ ಶಾರ್ಜಾ ಮತ್ತು ದುಬೈಗಳ ಆಯ್ಕೆಯೂ ಏಷ್ಯನ್ ಕ್ರಿಕೆಟ್ ಕೌನ್ಸಿಲ್ ಮುಂದಿದೆ. ಇದು ಎಲ್ಲಾ ತಂಡಗಳಿಗೂ ಸರಿ ಹೊಂದುವ ಸ್ಥಳವಾಗಿದೆ. ಒಟ್ಟಿನಲ್ಲಿ ಏಷ್ಯಾಕಪ್ ಆತಿಥ್ಯ ಸಿಕ್ಕಾಪಟ್ಟೆಸ ಚರ್ಚಿತ ವಿಷಯವಾಗಿದೆ. The post Asia Cup: ಶ್ರೀಲಂಕಾದಲ್ಲಿ ರಾಜಕೀಯ ಬಿಕ್ಕಟ್ಟು, ಏಷ್ಯಾಕಪ್ ಆತಿಥ್ಯಕ್ಕೆ ಇಕ್ಕಟ್ಟು, ಆತಿಥ್ಯದ ಬಗ್ಗೆ ಭಾರತದ ಪಟ್ಟು appeared first on Sports.